கேள்வி: ஏழாம் செயவர்மன் - சம்பாவின் படையெடுப்பும் அரியணை ஏறுவதும் பற்றி தகவல் சொல்.
பதில்: 1177 இல் மீண்டும் 1178 இல், சம்பா இராச்சியம் கெமர் பேரரசின் மீது படையெடுத்தது.David P. Chandler, A History of Cambodia (Boulder: Westview Press, 1992.) 1177 ஆம் ஆண்டில், சம்பா மன்னர் நான்காம் செயேந்திரவர்மன் கெமர் தலைநகர் மீது ஒரு திடீர் தாக்குதலைத் தொடங்கினார். அவர் மேக்கொங் ஆறு ஆற்றின் மீது, தொன்லே சாப் ஏரியைக் கடந்து, பின்னர் தொன்லே சாப்பின் கிளை நதியான சீம் ரீப் ஆற்றின் மீது பயணம் செய்தார். படையெடுப்பாளர்கள் கெமர் தலைநகர் யசோதரபுரம் கொள்ளையடித்து, மன்னன் திரிபுவனாதித்யன் கொன்றனர். 1178 ஆம் ஆண்டில், அவர் தனது 50 களின் நடுப்பகுதியில் இருந்தபோது, படையெடுப்பாளர்களை வெளியேற்றிய கெமர் இராணுவத்தை வழிநடத்தியதன் மூலம் செயவர்மன் வரலாற்று முக்கியத்துவத்திற்கு வந்தார். இதைப் பற்றி பேயோன் மற்றும் பன்டேய் சமாரின் சுவர்களில் ஒரு கடற்படை போர் சித்தரிக்கப்பட்டுள்ளது.Coedès, George (1968). தலைநகருக்குத் திரும்பிய இவர், அது ஒழுங்கற்ற நிலையில் இருப்பதைக் கண்டார். போரிடும் பிரிவுகளுக்கு இடையிலான மோதல்களுக்கு முற்றுப்புள்ளி வைத்தார். 1181 இல் மன்னராக முடிசூட்டப்பட்டார்.Higham, C., 2001, The Civilization of Angkor, London: Weidenfeld & Nicolson, இவரது ஆட்சியின் ஆரம்பத்தில், மற்றொரு சம்பா தாக்குதலை முறியடித்தார். மாலியாங்கின் ( பட்டாம்பாங் ) வசமுள்ள இராச்சியத்தின் கிளர்ச்சியை அடக்கினார். சம்பா மீதான போரில் பங்கு வகித்த சம்பா இளவரசர் சிறீ வித்யானந்தனின் இராணுவத் திறமையால் இவர் பெரிதும் ஈர்க்கப்பட்டார்.,Coedès, George (1968). இந்த வெற்றிக்குப் பிறகு சம்பா இராச்சியம் அடுத்த முப்பது ஆண்டுகள் கெமர் பேரரசை சார்ந்து இருந்தது.Chatterji, B. (1939). செயவர்மன் மீகாங் பள்ளத்தாக்கின் கெமர் கட்டுப்பாட்டை வடக்கே வியஞ்சான் தெற்கே கிரா பூசந்தி கீழேயும் விரிவுபடுத்தினார்.